stanford-oval/wikipedia huggingface dataset:
אשטון קוצ'ר
חיים אישיים

בשנת 2003 החל לצאת קוצ'ר עם השחקנית דמי מור. הם נישאו ב-24 בספטמבר 2005 בטקס פרטי שנוהל על ידי רב מ"מרכז הקבלה" בלוס אנג'לס. לאחר 6 שנות נישואים, בנובמבר 2011 הודיעו קוצ'ר ומור כי הם מתגרשים.
באפריל 2012 החל לצאת עם השחקנית היהודיה-אמריקאית מילה קוניס. הזוג התארס בפברואר 2014 ובאוקטובר 2014 נולדה בתם וייט. בנובמבר 2016 נולד בנם השני. הם הכירו לראשונה ב-1998, כששיחקו את הזוג הטלוויזיוני "ג'קי וקלסו" בסיטקום "מופע שנות ה-70". ב-4 ביולי 2015, ביום העצמאות האמריקאי, נערכה חתונתם של בני הזוג.
קוצ'ר ביקר בישראל כארבע פעמים, ובאחד מביקוריו ביקר בקבר יוסף. הוא ביקר גם במערת קבר רבי אברהם אזולאי (ה"חסד לאברהם") בחברון. כמו כן התעניין קוצ'ר בהרחבת לימודי הקבלה שלו.
קוצ'ר הוא אחד הבעלים של מסעדה איטלקית שהוא מנהל יחד עם חבריו וילמר ולדראמה ודני מסטרסון, ששיחקו לצדו ב"מופע שנות ה-70".
ב-17 באפריל 2009 הפך קוצ'ר לראשון שהגיע למיליון עוקבים ברשת החברתית טוויטר.
ב-2010 הופיע קוצ'ר ברשימת "100 האנשים המשפיעים ביותר בשנת 2010" של המגזין TIME.
קוצ'ר היה תלמידו של הרב שרגא ברג (מייסדה של מרכז הקבלה). קוצ'ר אף הגיע לישראל כדי להשתתף בהלווייתו.
ב-2022 חשף כי הוא סובל מדלקת כלי דם שהוא לא ציין את שמה, שגרמה לו שנתיים קודם לכן לאבד את הראייה, את השמיעה ואת שיווי המשקל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | בקרוב | לואי |  |
| 2000 | תלוי רק בך | ג'ים מוריסון |  |
| 2000 | משחק הצבאים | סטודנט |  |
| 2000 | אחי איפה האוטו שלי | ג'סי מונטגומרי השלישי |  |
| 2001 | טקסס רנג'רס | גורג' דורהאם |  |
| 2003 | ירח דבש מטורף | טום ליזק |  |
| 2003 | הבת של הבוס שלי | טום סנטנספילד | גם מפיק שותף |
| 2003 | 12 במחיר 1 | האנק |  |
| 2004 | אפקט הפרפר | אוון טרבורן | גם מפיק בפועל |
| 2005 | נחשו מי | סימון גרין |  |
| 2005 | הכי דומה לאהבה | אוליבר מרטין |  |
| 2006 | בובי | פישר |  |
| 2006 | המגן | ג'ק פישר |  |
| 2006 | חברים על הכוונת | אליוט | דיבוב |
| 2008 | מה שקורה בווגאס | ג'ק פולר |  |
| 2009 | התפשטות | ניקי | גם מפיק |
| 2009 | חפצים אישיים | וולטר |  |
| 2010 | Brother's Justice | עצמו |  |
| 2010 | יום האהבה | ריד בנט |  |
| 2010 | קילרים | ספנסר איימס | גם מפיק בפועל |
| 2011 | קשר לא מחייב | אדם פרנקלין |  |
| 2011 | סילבסטר בניו יורק | רנדי |  |
| 2013 | ג'ובס | סטיב ג'ובס |  |
| 2014 | אנני | סימון גודספיד |  |
| 2022 | תוכנית נקמה (אנ') | קוונטין סלסר |  |
| 2023 | אצלך או אצלי | פיטר |  |
| TBA | The Long Home | ניית'ן ווינר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 - 2006 | מופע שנות ה-70 | מייקל קלסו | תפקיד ראשי (עונות 1–7) תפקיד חוזר (עונה 8); 183 פרקים |
| 2001 | תהרוג אותי וזהו | דין קסידי | פרק: "Mayas and Tigers and Deans, Oh My" |
| 2002 | ככה זה בחיים | סקוט | פרק: "Dust in the Wind" |
| 2003 - 2007; 2012 | Punk'd | מנחה | תוכנית מתיחות ברשת MTV מנחה ב-8 עונות; מנחה אורח בעונה התשיעית גם יוצר ומפיק בפועל |
| 2004 | You've Got a Friend |   | תוכנית מציאות ברשת MTV יוצר ומפיק בפועל |
| 2005 | רובוט צ'יקן | מייקל קלסו / מייקל נייט / פק | דיבוב; 3 פרקים |
| 2005 - 2008 | היפה והחנון |   | תוכנית מציאות ברשת The WB ולאחר מכן ברשת The CW מפיק בפועל |
| 2007 | Adventures in Hollyhood |   | תוכנית מציאות ברשת MTV מפיק |
| 2007 | The Real Wedding Crashers |   | תוכנית מתיחות ברשת NBC מפיק |
| 2007 | Room 401 |   | תוכנית מציאות ברשת MTV מפיק |
| 2008 | Miss Guided | בוזאר | פרק: "Hot Sub" גם מפיק בפועל |
| 2008 | Pop Fiction |   | תוכנית מציאות בערוץ E! מפיק בפועל |
| 2008 | Opportunity Knocks |   | שעשועון ברשת ABC מפיק בפועל |
| 2009 | Game Show in My Head |   | שעשועון ברשת CBS מפיק |
| 2009 | החיים היפים |   | סדרת נעורים ברשת The CW מפיק בפועל |
| 2009 - 2010 | יופי אמיתי |   | תוכנית מציאות ברשת ABC מפיק בפועל |
| 2011 - 2015 | שני גברים וחצי | וולדן שמידט | תפקיד ראשי (עונות 12-9); 84 פרקים |
| 2013 | Men at Work | אריק | פרק: "Long Distance Tyler" |
| 2013 | Forever Young |   | תוכנית מציאות ברשת TV LAND מפיק בפועל |
| 2016 | איש משפחה | עצמו | דיבוב; פרק: "Candy, Quahog Marshmallow" |
| 2016 - 2020 | החווה | קולט בנט | תפקיד ראשי (4 עונות); 80 פרקים |
| 2021 - 2022 | Stoner Cats | בקסטר | דיבוב; 5 פרקים |
| 2022 | הבנים | עצמו | פרק: "Herogasm" |
| 2023 | מופע שנות ה-90 | מייקל קלסו | פרק: "That '90s Pilot" |
| יפורסם בהמשך | The Beauty | יפורסם בהמשך | גם מפיק בפועל |
הערות שוליים

↑  Joe Otterson, Evan Peters and Ryan Murphy to Reunite for FX’s ‘Beauty,’ Co-Starring Ashton Kutcher, Anthony Ramos, Jeremy Pope, Variety, ‏2024-09-30 (באנגלית אמריקאית)
↑  אשטון קוצ'ר ודמי מור מתגרשים, באתר וואלה, 18 בנובמבר 2011
↑  וואלה! סלבס‏, אשטון קוצ'ר ומילה קוניס התחתנו ביום העצמאות, באתר וואלה, 6 ביולי 2015
↑  יהושע בריינר‏, צבא ההגנה לסלבס? קוצ'ר אובטח בקבר יוסף, באתר וואלה, 12 באוקטובר 2010
↑  ריהאנה ואשטון מתעניינים בקבלה, באתר nrg‏, 25 במרץ 2012
↑  ניב ליליאן ואהוד קינן, המירוץ למיליון בטוויטר: קוצ'ר ניצח, באתר ynet, 17 באפריל 2009
↑  אשטון קוצ'ר סובל ממחלה אוטואימונית: "לא יכולתי לראות, לשמוע או ללכת", באתר ynet, 8 באוגוסט 2022
| פרס פטל הזהב לשחקן הגרוע ביותר |
| --- | --- | --- |
| 1980–1999 | ניל דיימונד (1980) ‏•‏‏ קלינטון ספילסבורי (1981) ‏•‏‏ לורנס אוליבייה (1982) ‏•‏‏ כריסטופר אטקינס (1983) ‏•‏‏ סילבסטר סטאלון (1984) ‏•‏‏ סילבסטר סטאלון (1985) ‏•‏‏ פרינס (1986) ‏•‏‏ ביל קוסבי (1987) ‏•‏‏ סילבסטר סטאלון (1988) ‏•‏‏ ויליאם שאטנר (1989) ‏•‏‏ אנדרו דייס קליי (1990) ‏•‏‏ קווין קוסטנר (1991) ‏•‏‏ סילבסטר סטאלון (1992) ‏•‏‏ ברט ריינולדס (1993) ‏•‏‏ קווין קוסטנר  (1994) ‏•‏‏ פולי שור  (1995) ‏•‏‏ טום ארנולד / פולי שור (1996) ‏•‏‏ קווין קוסטנר (1997) ‏•‏‏ ברוס ויליס (1998) ‏•‏‏ אדם סנדלר (1999) |  |
| 2000–2019 | ג'ון טרבולטה (2000) ‏•‏‏ טום גרין (2001) ‏•‏‏ רוברטו בניני (2002) ‏•‏‏ בן אפלק (2003) ‏•‏‏ ג'ורג' ווקר בוש (2004) ‏•‏‏ רוב שניידר (2005) ‏•‏‏ מרלון ויינס ושון ויינס (2006) ‏•‏‏ אדי מרפי (2007) ‏•‏‏ מייק מאיירס (2008) ‏•‏‏ האחים ג'ונאס (ג'ו, קווין, וניק)(2009) ‏•‏‏ אשטון קוצ'ר (2010) ‏•‏‏ אדם סנדלר (2011) ‏•‏‏ אדם סנדלר (2012) ‏•‏‏ ג'יידן סמית' (2013) ‏•‏‏ קירק קמרון (2014) ‏•‏‏ ג'יימי דורנן (2015) ‏•‏‏ דינש ד'סוזה (2016) ‏•‏‏ טום קרוז (2017) ‏•‏‏ דונלד טראמפ (2018) ‏•‏‏ ג'ון טרבולטה (2019) |  |
| 2020–הווה | מייק לינדל (2020/21) ‏•‏‏ לברון ג'יימס (2021) ‏•‏‏ ג'ארד לטו (2022) ‏•‏‏ ג'ון ווייט (2023) |  |
| --- | --- |
בקרת זהויות :  NLI: 987007374558805171  PLWABN: 9810664124805606  BIBSYS: 5003631  BNE: XX1363535  BnF: cb14195168v (data)  CANTIC: a12082363  GND: 130884324  ISNI: 0000 0001 1438 3549  LCCN: n2004039995  LNB: 000343634  MusicBrainz: 2bcb3c52-4aa9-488f-9efc-85841c8f83f6  NKC: xx0033152  NLA: 41610176  NLK: KAC2020L3203  NTA: 234765267  SUDOC: 11754440X  Trove: 1258415  VIAF: 14983601   WorldCat (עם VIAF): 14983601
בראון (חברה)

| --- | --- |


 נתונים כלליים
 סוג:  פרטית (חברת בת של פרוקטר אנד גמבל)
 מייסדים:  מקס בראון
 תקופת הפעילות:  1921–הווה (כ־104 שנים)
 חברת אם:  פרוקטר אנד גמבל 
 חברות בנות:  Braun Consumer Electronics 
 מיקום המטה:  קרונברג אים טאונוס 
 משרד ראשי:  קרונברג, גרמניה
 בעלות:  חברת בת של פרוקטר אנד גמבל
 ענפי תעשייה:  תעשיית מוצרי צריכה, תעשיית האלקטרוניקה, תעשיית מכשירי חשמל ביתיים 
 מוצרים עיקריים:  מכונות תספורת, מכונות להסרת שיער, אפיליידים, מברשות שיניים חשמליות, בלנדרים, טוסטרים, מכונות קפה, מגהצים
 נשיא:  ג'ון פ. גודווין
  
 http://braun.com/il/home.html
 
משרדי החברה בקרונברג
בראון GmbH (בגרמנית: Braun), לשעבר בראון AG, היא חברה גרמנית הממוקמת בקרונברג. משנת 1984 ועד שנת 2005 הייתה בראון חברת-בת בבעלותה המלאה של חברת ג'ילט שרכשה שליטה בחברה בשנת 1967. כיום בראון היא בבעלותה המלאה של חברת פרוקטר אנד גמבל שרכשה את חברת ג'ילט בשנת 2005.
מוצרים

גילוח וטיפוח (גילוח חשמלי, מכונות תספורת, מכונות להסרת שיער)
מוצרים עבור הגיינת הפה.
טיפולי יופי (טיפוח שיער ואפילציה)
הכנת אוכל ושתייה (מכונות קפה, מטחנות קפה, טוסטרים, בלנדרים, מסחטות)
מגהצים
שעונים, שעוני יד ומחשבונים.
היסטוריה

מקס בראון, מהנדס מכונות, הקים חנות קטנה בפרנקפורט בשנת 1921. בשנת 1923 הוא החל לייצר רכיבים למקלטי רדיו. בשנת 1928 החברה התרחבה באופן משמעותי בין השאר בשל שימוש בחומרי פלסטיק מסוימים, והחנות עברה לבניין חדש בIdsteiner Strasse.
8 שנים לאחר שפתח את חנותו החל בראון לייצר מקלטי רדיו שלמים. זמן קצר לאחר מכן הפך בראון לאחר היצרנים המובילים בתעשיית יצור הרדיו של גרמניה. התרחבות זו המשיכה עם ההשקה של מכשיר משולב של רדיו ופטיפון הראשון בשנת 1932.
בשנת 1932 הוצג המותג בראון, והלוגו המוכר עם ה-A העולה עוצב. ביריד העולמי בפריז בשנת 1937 בראון קיבל פרס על הישגיו המיוחדים בפונוגרפיה. בשנת 1944 מפעלי פרנקפורט נהרסו כמעט לחלוטין, ומקס בראון החל לבנות מחדש את החברה שלו, עם 150 עובדים.
לאחר מכן, בראון המשיך לייצר מכשירי רדיו מתקדמים וציוד אודיו ובמהרה הפוך ידוע בשל הרדיו והפטיפונים שלו בעלי איכות גבוהה (High Fidelity). ב-1954 החלה החברה לייצר גם מקרני שקופיות, עמוד התווך של העסק במהלך 40 השנים הבאות.
בשנת 1962 הפכה בראון ל-בראון AG, חברה ציבורית בשנת 1963 החלה החברה בהפצת מיקרופונים בגרמניה של היצרן האמריקאי Shure.
בשנת השבעים של המאה העשרים החלה בראון להתמקד במכשירי חשמל ביתיים כמו מכונות גילוח, מכונות קפה, סכיני גילוח, שעונים ומכשירי רדיו. קו היצור של מקרני שקופיות וסרטים הופסק. בשנת 1998 הפכה בראון AG לחברה בבעלות פרטית.
בשנת 1981 ייצור האודיו וחטיבת ה-hi-fidelity שצמחו מתוך ליבת העסקים הקודמת של ייצור מכשירי הרדיו, פטיפונים, מוצרי השמע בעלי ה-hi-fidelity פוצלו לבראון אלקטרוניק GmbH, חברת בת עצמאית של ג'ילט.
בשנת 1984 הפכה בראון לחברת בת בבעלותה המלאה של ג'ילט.
באמצע שנות התשעים של המאה העשרים החזיקה בראון בעמדה מובילה בקרב יצרני המכשירים הביתיים בעולם, אך חששות רווחיות החלו לעלות על פני השטח. רבים מהמתחרים של בראון חיקו את עיצובי בראון וייצרו במדינות בעלות כוח עבודה זול יותר. התביעות המשפטיות של בראון כנגד מפירי זכויות היוצרים עלו לה סכומים נכבדים.
ג'ילט נרכשה בשנת 2005 על ידי חברת פרוקטר אנד גמבל, מה שהפך את זו האחרונה לבעליה המלאים של חברת בראון.
בהרינגר אינגלהיים

| --- | --- |


מרכז החברה בפולין
 נתונים כלליים
 סוג:  חברה פרטית
 מוטו:  ערכים באמצעות חדשנות   Value through Innovation   Werte schaffen durch Innovation
 מייסדים:  אלברט בהרינגר
 תקופת הפעילות:  1885–הווה (כ־140 שנה)
 חברות בנות:  בהרינגר אינגלהיים (ארצות הברית)  בהרינגר אינגלהיים (הממלכה המאוחדת)  בהרינגר אינגלהיים (קנדה)  בהרינגר אינגלהיים (לטביה)  בהרינגר אינגלהיים (ארגנטינה) 
 מיקום המטה:  אינגלהיים אם ריין 
 משרד ראשי:  אינגלהיים אם ריין, גרמניה
 ענפי תעשייה:  פרמצבטית
 מוצרים עיקריים:  תרופות לבני אדם ולבעלי חיים
 הכנסות:  13.3 מיליארד אירו (2014)
 רווח:  2.14 מיליארד אירו (2014)
 יו"ר:  אנדריאס בארנר
 עובדים:  כ-47,743 (2014)
  
 http://www.boehringer-ingelheim.com
 
בֶהרינגר אינגלהיים (בגרמנית: Boehringer Ingelheim GmbH), הידועה בישראל כ"בורינגר אינגלהיים", היא חברת תרופות שמקורה בגרמניה ונוסדה בשנת 1885 על ידי אלברט בהרינגר (1939-1861) ביישוב אינגלהיים אם ריין. קבוצת בהרינגר-אינגלהיים נמנית בימינו עם עשרים חברות התרופות המובילות בעולם. המטה שלה הוא עדיין באינגלהיים ויש לה כ-146 שלוחות בכל העולם המעסיקות מעל 47,700 עובדים. תחומי המפתח בהם מתמחה החברה הם מחלות נשימתיות, חילוף חומרים, מערכת החיסון, מחלות לב, אונקולוגיה ומחלות מערכת העצבים המרכזית.
מאז היווסדה בשנת 1885, החברה שהיא בבעלות משפחתית, הצהירה על מחויבות למחקרם, פיתוחם, ייצורם ושיווקם של מוצרים חדשים בעלי ערך טיפולי גבוה ברפואת בני האדם וברפואה הווטרינרית. קבוצת בהרינגר אינגלהיים היא חברה מלאה של הפדרציה האירופית לתעשיות ואיגודי הפארמא EFPIA. הלוגו של התאגיד הוא צלמית מסוגננת של האגף המרכזי של הארמון הקיסרי של קרל הגדול ה"קייזפפאלץ" (Kaiserpfalz). החברה משקיעה 20% מהכנסותיה במו"פ.
מחקרי היסוד של הקבוצה מתנהלים בעיקר בחמישה אתרים:
בביברך, בגרמניה, בלאוואל בקוויבק (קנדה), בריג'פילד בארצות הברית, בווינה באוסטריה ובקוונישי ביפן. המעבדות בדורטמונד אחראיות למחקר וייצור בתחום המיקרומערכות יחד עם מוצרי הפארמא בנוגע למערכת הנשימה. שם מיוצרים גם "ביו-שבבים" - מערכי DNA. לחברת בהרינגר אינגלהיים נציגות בישראל, בהרצליה פיתוח, החל משנת 2014.
קבוצת בהרינגר אינגלהיים מתמקדת בחמשה ענפי פעילות: בריאות בעלי חיים, ביוטכנולוגיות, רפואת משפחה, כימיה ומרשמים/בתי חולים. התחומים הטיפוליים הם קרדיולוגיה, סוכרת, פנוימולוגיה, מערכת העצבים המרכזית, וירולוגיה, אורולוגיה, אימונולוגיה ואונקולוגיה.
היסטוריה

1885 - אלברט בהרינגר קונה מפעל כימי קטן באינגלהיים. מתחילים בו ייצור של חומצה טרטרית.
1893 - אלברט בהרינגר גילה תהליך חדש לייצור חומצה לקטית, שיוצר החל משנת 1895 בכמות תעשייתית. אחד מיישומיו - בייצור אבקת אפייה.
1905 - צלמית של ארמונו של קארל הגדול (ה"קייזרפפאלץ") נבחר כלוגו של החברה (מסוגננת החל משנת 1924). מתחילה הפקה במפעל של אלקאלואידים מאופיום לפי השיטה של כריסטיאן ה. בהרינגר.
1912 - הושקה התרופה הראשונה הייחודית של המפעל - לאודאנון, תכשיר נגד כאבים, הכולל שישה נגזרות מאופיום. ישווק החל משנת 1915.
1920 - התרופה "קדכול" - מבוססת על קמפור וחומצת מרה, ששימשה במחלות לב.
1921 - התרופה לובלין, אלקאלואיד שהופק מן "הטבק ההודי", שימש לגמילה מעישון, ולשיפור הנשימה (אנאלפטי), סונתז החל מ-1936 בכמות תעשייתית.
1927 - היינריך אוטו וילנד, חוקר בחברת בהרינגר, מקבל פרס נובל לכימיה על מחקריו בנוגע להרכב חומצת המרה והחומרים הקרובים אליה.
1931 - השקת התכשיר סימפטול (פי-סינאפרין) - נגזרת סינתטית של פנילאתילאמין, סימפטומימטית, בשימוש נגד צניחות בלחץ הדם.
1941 - השקת התרופה "אלודרין" (איזופרופיל-אדרנלין או איזופרנלין) בטיפול באסתמה שבישרה תרופות עתידיות המשפעלות קולטנים בטא-אדרנגרגיים (כמו סאלבוטאמול)
1949 - אפורטיל (אתילפרין ללחץ דם נמוך), וסקולט (בוטיל- נור-סינפרין- מרחיב כלי דם) וויסאדרון (פנילפרין - טיפות עיניים).
1951 - בוסקופן (בוטיל-סקופולמין) - תרופה אנטיכולינרגית לכאבי בטן.
1959 - השקת פרסנטין, הדיפירידאמול, תכשיר "מדלל דם" ומרחיב כלי דם.
1963 - ביסולבון (ברומהקסין) - תרופה לדילול הליחה (מוקוליטית).
1966 - קאטפרסאן (קלונידין) - תרופה ליתר לחץ דם ולשימושים רפואיים רבים אחרים.
1975 - אטרוונט (איפרטרופיום) בטיפול בהתקפי אסתמה.
2000 - השקת התרופה "מיקרדיס" (טלמיסרטן) נגד יתר לחץ דם, אנטגוניסט של קולטני אנגיוטנסין II.
2002 - השקת התרופה ספיריבה (טיוטרופיום ברומיד) בשימוש במחלת ריאות חסימתית כרונית.
2008 - רישום התרופה דביגטראן (פרדאקסה) נוגדת קרישה.
הערות שוליים

↑  באתר Pinterest
| --- | --- |
בקרת זהויות :  BnF: cb122422281 (data)  GND: 5300972-1  ISNI: 0000 0001 2171 7500  SUDOC: 067103928  VIAF: 124893613   WorldCat (עם VIAF): 124893613
י"א בתמוז

י"א בתמוז הוא היום האחד עשר בחודש העשירי 
בשנה העברית, למניין החודשים מתשרי, והיום האחד עשר בחודש הרביעי 
למניין החודשים מניסן. י"א בתמוז לעולם לא יחול, בלוח העברי הקבוע, בימים שלישי, חמישי ושבת, ועל כן הוא משתייך לקבוצת הימים הנקראת "לא גהז".
אירועים היסטוריים

ה'תרפ"ז – רעידת אדמה שמרכזה באזור יריחו בעוצמה של 6.2 בסולם ריכטר; 300 הרוגים
נולדו

ה'תרפ"א – חנה סנש, משוררת יהודייה וצנחנית בשירות הצבא הבריטי בזמן מלחמת העולם השנייה (הוצאה להורג ב-ה'תש"ה)
ה'תשי"ט – הרב אבי רט, איש חינוך, מרצה ליהדות ואיש תקשורת ישראלי
ה'תשכ"ז – יעל אבקסיס, שחקנית, דוגמנית ומנחה ישראלית
ה'תשכ"ט – יניב פולישוק, שחקן, תסריטאי ובדרן ישראלי
ה'תשל"ב – יובל שם-טוב, שחקן וכוכב ילדים המשחק את דמותו של "יובל המבולבל"
נפטרו

ה'ש"ע – רבי יצחק חיות, רב וראש ישיבה בפראג ובפרוסטיץ.
ה'תקצ"א – רבי צבי הירש מזידיטשוב, האדמו"ר הראשון ומייסדה של חסידות זידיטשוב
ה'תרי"ב – הרב אהרן משה טויבש, רב ביאס ומחבר הספר "קרני ראם" (נולד ב-ה'תקמ"ז)
ה'תרל"ו – הרב אברהם נפתלי הרץ ינר, רב בקרקוב (נולד ב-ה'תקס"ו)
ה'תרצ"ה – אלפרד דרייפוס, קצין צבא צרפתי יהודי (נולד ב-ה'תר"ך)
ה'תש"א – הרב אלחנן וסרמן, מגדולי הרבנים החרדים באירופה בין מלחמות העולם ומחבר "קובץ שיעורים" על הש"ס, נספה בשואה (נולד ב-ה'תרל"ה)
ה'תש"א – הרב יהודה לייב צירלסון, הרב הראשי של חבל בסרביה ושל העיר קישינב שבמולדובה, נהרג בהפצצה של הגרמנים במלחמת העולם השנייה (נולד ב-ה'תר"ך)
ה'תשי"ז – שלום אש, סופר יהודי פולני (נולד ב-ה'תרמ"א)
י' בתמוז – י"ב בתמוז
תמוז
יצחק רילף

| --- | --- |

 לידה:  10 בפברואר 1831  ראואישהולצהאוזן (גר'), נסיכות הבוחר מהסן 
 פטירה:  18 בספטמבר 1902 (בגיל 71) הקיסרות הגרמנית בון, ממלכת פרוסיה, הקיסרות הגרמנית 
 מדינה:  ממלכת פרוסיה 
 מקום קבורה:  בית הקברות היהודי בון-קסטל 
 השכלה:  אוניברסיטת מרבורג 
 השקפה דתית:  יהדות 
 חתימה:   
 
איור של יצחק רילף מ-1886, מכתב העת "כנסת ישראל"
יצחק רִילְף (בגרמנית: Isaac Rülf;‏ 10 בפברואר 1831, ראואישהולצהאוזן, הסן – 18 בספטמבר 1902, בון) היה רב, עיתונאי ופילוסוף יהודי גרמני ופעיל ציוני בולט.
פרסומיו

ד"ר יצחק רילף: מבחר מאמריו; סֻדר בצירוף מבוא בידי אברהם לוינסון, תל אביב: י' שרברק (ספרית שרשים: פרקים נבחרים מספרות היסוד של הציונות: ספר ו), תש"ו
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
Aruchas Bas-ammi: Israels heilung: ein ernstes Wort an Glaubens- und Nichtglaubensgenossen von J. Rülf, Frankfurt a./M.: J. Kauffmann, 1883.
לקריאה נוספת

לאה בכרך, הרב ד"ר יצחק רילף, עבודת גמר (מ.א.), האוניברסיטה העברית בירושלים, תשכ"ט.
הערות שוליים

↑  פרייסען, המגיד, 3 בנובמבר 1869
↑  ע"ד מצב ב"י ברוסיא ותקונו, המגיד, 28 ביולי 1869
פרייסען, המגיד, 10 בנובמבר 1869
↑  צדקה מרחוק, המליץ, 8 בפברואר 1886
↑  יצחק ראבינאוויץ, דייטשלנד, המגיד, 30 באפריל 1873
↑  דייטשלאנד, עברי אנכי, 3 באוגוסט 1877
הודעות, הלבנון, 4 בינואר 1878
↑  דוד אליעזר טוביאנסקי, מעמעל (פרוסיא), המליץ, 11 בנובמבר 1879
↑  מעמעל (פרוסיא), המליץ, 26 באוקטובר 1880
↑  ישראל איסר גאלדבלום, דייטשלאנד, עברי אנכי, 18 בפברואר 1881
↑  ישראל ערבים זה בזה, המגיד, 27 בנובמבר 1890
↑  מכתבים מפאריס, הצפירה, 5 בינואר 1891
↑  אדוני המו"ל, המליץ, 30 ביוני 1891
↑  יצחק רילף, תולדות ימי חיי, כנסת ישראל, 1886 (נכתב בממל בחודש אדר, תרמ"ו), בפרויקט בן-יהודה.
↑  מעמעל, הצפירה, 29 במרץ 1898
| --- | --- |
בקרת זהויות :  NLI: 987007299654005171  PLWABN: 9810699626005606  BnF: cb167551868 (data)  GND: 116697296  ISNI: 0000 0003 5681 0128  LCCN: no2013075753  NKC: zmp2014818428  NTA: 128977361  SUDOC: 232663181  VIAF: 190932536   WorldCat (עם VIAF): 190932536
אברהם אבלי פאסוועלער

| --- | --- |

רבי אברהם אבא'לה. ליתוגרפיה של ולדיסלב ולקיביץ'
 לידה:  ה' בסיוון תקכ"ב
 פטירה:  י"ג באב תקצ"ו (בגיל 74)
 מקום פעילות:  וילנה, ליטא
 השתייכות:  רבני וילנא
 תחומי עיסוק:  תלמוד, הלכה, פסיקה
 חיבוריו:  "באר אברהם"
 
 תפקידים נוספים:  ראב"ד וילנא
רבי אברהם אבא פּאָסוועלער (נהגה בעברית: פּוֹסְבֶלֶר), המכונה גם ר' אבלי, או ר' אבא'לה (פּאָסוואָל, ה' בסיוון תקכ"ב 27 במאי 1762 - וילנה, י"ג באב תקצ"ו 27 ביולי 1836), היה רב ופוסק מגדולי דורו; רבה בפועל של וילנה בירת ליטא וראש בתי הדין שלה.
תולדותיו

נולד בפּאָסוואָל (פוסבילה) שבמחוז וילנה, ועל שמה כונה ר' אבלי פּאָסוועלער. למד תורה אצל אביו, הרב אברהם שלמה. לאחר נישואיו לבתו של הרב יצחק ז'ק שהיה אב"ד פּאָסוואָל ורבה של בירז', התמנה כאב"ד בעירו פּאָסוואָל. בראשית העשור הראשון של המאה ה-19 התמנה כמו"ץ בווילנה, וכעבור כשנתיים התמנה כראב"ד בעיר. מינוי זה היה שקול למינוי כרבה של העיר, אך מעת פטירתו של רבי שמואל בן אביגדור המכונה "אב"ד אחרון", התקבלה החלטה שלא למנות מכאן ואילך רב רשמי לווילנה. ר' אבלי היה הראשון בשרשרת רבנים שכיהנו כרבנים בפועל, אך לא בתואר, של וילנה.
"ר' אבא'לה" היה פעיל מרכזי בחייה הציבוריים של וילנה היהודית והיה שותף להקמת מוסדות חינוך בעיר. בשנת 1835 שימש כבורר השלישי במחלוקת בין דפוס סלאוויטא לדפוס ראם מווילנה, לצד רבי בעריש אשכנזי רבה של סלונים ומחבר שו"ת "נודע בשערים" שנבחר על ידי האחים שפירא בעלי דפוס סלאוויטא, ורבי דוד מנובהרדוק מחבר "גליא מסכת" שנבחר בידי בעלי דפוס ראם.
הוא לא הדפיס ספרים, ולא הניח אחריו כתבים מסודרים לדפוס, אך היה שותף רב השפעה בספרות השו"ת וההלכה בת התקופה, ומגדולי המשיבים בדורו. עמד בקשרי מכתבים עם שאר גדולי דורו ונתן הסכמות רבות למחברי ספרים.
ענוותנותו הרבה, כמו גם מעשי הצדקה והחסד שלו, היו למושג בווילנה ופירנסו את סיפורי העם של יהודיה.
ביום שבת ב' באב תקצ"ו, נפטר ידידו הרב זלמן בן אורי (זלמן ר' אורי'ס), שהיה שותף לפעילות החסד שלו, במהלך ההספד שנשא בבית הקברות של וילנה, למרות הקור ששרר באותו יום, הוא התקרר וחלה. שמואל יוסף פין, מתאר בספרו "קריה נאמנה" את הימים הבאים: ”ואין לצייר את האבל הכבד אשר כיסה את פני כולם בימים אשר חלה את חליו. עודני זוכר את קול הקורא בחוצות "לכו ובקשו רחמים על הגאון ר' אבלי" ואת ההמון הגדול אשר מילא כרגע את כל בתי הכנסיות והמדרשות מפה לפה בזעקת שבר, ולבבי ירעד בקרבי. כשלשה ימים רצופים התפללו עליו ואראלים נצחו את המצוקים ביום י"ג מנחם אב שנת תקצ"ו”.
ר' אבלי נפטר בווילנה בי"ג באב תקצ"ו. את מקומו כראב"ד וילנא מילא רבי יחזקאל סג"ל לנדא. על קברו הוצבה מצבה, ועליה כיתוב נדיר; לדברי ש"י פין, "הציבו נפש על קברו, בעבור הזכיר שמו כי אין לו בן". וכך נכתב:
אלוף וגאון היכול נוכל הללך

בתורה בחכמה עלית על כל בני דורך

רועה נאמן היית מטובך לכל השפעת

הן מרוח תבונתך על מי לא אצלת

מי נכנס למשכן קדשך ולא יצא שבע

אם בתורה כל דבר הקשה שכלך הכריע

בהונך כושלים תמכת ותהי להם למושיע

למרחוק מקצות הארץ תורה בקשו מפיך

יספת על חכמתך ענוה ותרומות מדותיך
 
הה! ליום מאתנו עלית על מי נטשתנו

מאנה להנחם ווילנא בניה יקוננו

איה שר וגדול מי כמוהו מורה לעדתנו

תורתך רבינו נצח מפינו לא נכלא

גם לדור אחרון זכרך לא ימוש סלה

ה"ה אדמו"ר הגאון ארוך בדורו בחריפותו 
ובקיאותו ענותו וצדקתו

מרנא אברהם אבלי בהרב הג' מהור"ר אברהם שלמה מפאסוואהל אב"ד ומ"ץ דקהלתנו
ספד לו ידידו רבי דוד מנובהרדוק (ה"גליא מסכת"), שנפטר ארבעה חודשים אחריו. הספדו שכולל שבחים מופלגים, נדפס בסוף ספרו "גליא מסכת".
פעילות ציבורית > ישיבת וולוז'ין וישיבת רמיילס

ר' אבלי היה ממייסדיה של ישיבת רמיילס בווילנה, ומהמסייעים להקמתה של ישיבת וולוז'ין, אם הישיבות. ישיבת רמיילס הוקמה בשיתוף פעולה עם חברו הרב זלמן בן אורי (זלמן ר' אורי'ס), כמוסד לנוער במצוקה כלכלית, הם דאגו לפרנסתם של הבחורים שחפצו לשבת וללמוד תורה, ושליחים מטעמם אספו כסף לאחזקת המוסד בליטא כולה. המוסד שהיה ברבות הימים לישיבה לכל דבר, המשיך לתפקד עד חורבן וילנה היהודית בימי השואה. על גלריית הרבנים שהרביצו תורה בישיבה זו במשך השנים, נמנים: רבי ישראל מסלנט, רבי מרדכי מלצר, רבי מאיר מיכל רבינוביץ (שָׁאטער) מחבר "המאיר לעולם", רבי יעקב פסקין, רבי משה מנחם קוזלובסקי, רבי שלמה היימן ורבי ישראל זאב גוסטמן.
פעילות ציבורית > "חברת מעמדות" ו"חברת עשירי קודש"

ר' אבלי יסד בשיתוף פעולה עם ה"מגיד" המקומי ר' וועלוול, בבית הכנסת הווילנאי של "גמילות חסד של אמת", שתי "חברות", התאגדויות למטרת לימוד או תפילה, שהיו נפוצות באותם ימים. חברות אלו הוסיפו להתקיים עד חורבן הקהילה בימי השואה. הסופר והעיתונאי משה צינוביץ מתאר ”חברות מיוחדות מענינות במינן שהן טפוסיות מאד לירושלים דליטא. בבית כנסת זה היו שתי החברות "חברת מעמדות" וחברת "עשירי קודש", שיסדו שני עמודי ווילנה בשעתם, רבי אבלי הראב"ד ורב וועלוועל המ"מ”. "חברת מעמדות" הייתה קבוצה ששמה לה למטרה להגות בתורת הקורבנות, בסדר יומי קבוע, מתוך אמונה כי לימוד זה יקרב את הגאולה. חברת "עשירי קודש" הייתה שחזור של התארגנות דומה עתיקת יומין בווילנה, חברי ההתארגנות היו מתכנסים בכל יום עשירי, החל מיום הכיפורים, בבית הכנסת לצום ולתפילה, תשובה וחשבון נפש. הרעיון שעמד בבסיס התארגנות זו היה לשמר את המתח הרוחני של הימים הנוראים למשך כל ימות השנה.
פעילות ציבורית > כספים ליישוב היהודי בארץ ישראל

כבר בשנת תקע"א 1811, אסף רבי אברהם דנציג, מחבר "חיי אדם", כספים בגרמניה עבור העולים מקרב עדת הפרושים בארץ ישראל, כשהוא מצויד במכתב-המלצתו של ר' אבלי. בשנת תקפ"ב 1822, הורע מצבו של היישוב היהודי בארץ ישראל, התמיכות הקבועות מארצות אירופה השונות הצטמצמו, וקופת רבי מאיר בעל הנס, של עדת הפרושים בירושלים, התמוטטה. ר' אבלי נחלץ לטפל בעניין והוציא כרוזים בהם הוא מבקש מיהודי ליטא להתאמץ ולשלוח תמיכה כספית נדיבה.
כתביו

שמואל דוד הלוי מובשוביץ (מהדיר), באר אברהם: חידושים ושו"ת מאת רבן ומאורן של ישראל הגאון רבי אברהם אבלי פאסוועלער זצ"ל אב"ד דק"ק ווילנא. ירושלים: מכון ירושלים, תש"מ.
ספר זה נדפס לראשונה מכתב ידו, ועיקר תוכנו: א. חידושים על מסכת ברכות. ב. עשרות קטעי שו"ת. ג. דיונים והשגות על דברי ה"שאגת אריה", גדול הדור הקודם.
לקריאה נוספת

דוד זריצקי, הגאון רבי אברהם אבלי מווילנא זצ"ל, מוריה, שנה ח גיליון ו-ז, כסלו תשל"ט 1978.
הערות שוליים

↑  ראו למשל בהקדמת המו"ל לספר היסוד ההלכתי של הרב אברהם דנציג "חכמת אדם".
↑  שמואל יוסף פין, קריה נאמנה, וילנה, תר"כ - 1860. עמ' 244–245, באתר היברובוקס
↑  צינוביץ, אישים וקהילות, תל אביב, תש"נ, עמ' 419.
↑  אברהם יערי, שלוחי ארץ ישראל, עמ' 759. ווילנא מרכז התרומות.
↑  מאמר זה, הוא המאמר האחרון שכתב הסופר החרדי דוד זריצקי, ימים אחדים לפני פטירתו בקיץ 1978, ונדפס גם בתחילת ספרו של ר' אבא'לה, באר אברהם: חידושים ושו"ת... ירושלים, תש"מ.
| --- | --- |
בקרת זהויות :  NLI: 987007304309205171  ISNI: 0000 0000 3712 4972  LCCN: n87933207  VIAF: 1544739   WorldCat (עם VIAF): 1544739
חברת האוטובוסים המאוחדת

| --- | --- |

 נתונים כלליים
 תקופת הפעילות:  2004–הווה (כ־21 שנים) 
 
תחנת האוטובוסים ברח' סולטאן סולימאן בירושלים המזרחית
חברת הנסיעות המאוחדת (בערבית: شركة السفريات الموحدة; שרכת א-ספריאת אל-מווחדה) הוא איחוד של שבע חברות תחבורה ציבורית של מזרח ירושלים.